روسیا، قوزئی کوره اطرافین‌داکی گرگین‌لیگی آرتیرما قبول ائدیله بیلمز اولدوغونو بیلدیردی.
روسیا خاریجی ایشلر ناظیرلیگی، خاریجی ایشلر ناظیری سئرگی لاورووون آمریکا‌لی همکاری رکس تیلرسون ایله دونن فیلیپین‌ین باشکندی مانیلادا ائتدیگی گؤروشمه ا‌یله علاقه‌دار یازی‌لی بیر آچیقلاما یایینلادی.
آچیقلامادا، "روسیا خاریجی ایشلر ناظیری سئرگی لاوروو، آمریکا خاریجی ایشلر ناظیری رکس تیلرسون ایله ائتدیگی گؤروشمه‌ده، آمریکانین حرکت‌لری‌نین یول آچدیغی قوزئی کوره اطرافین‌داکی گرگین‌لیگی آرتیرما قبول ائدیله‌بیلمز اولدوغونو ایفاده ائتدی" ایفاده‌لرینه یئر وئریلدی.
ایکی ناظیرین گؤروشمه‌سینده، آمریکانین روسیایا قارشی قبول ائتدیگی تحریم قانونونون قارشی‌لیق‌لی امکداش‌لیق پرسپکتیو‌لرینه گوجلو بیر ضربه ائندیردیگی ده ایفاده ائدیلن آچیقلامادا،
"روسیا-آمریکا ایرتیباط‌لارین‌داکی وضعیت موذاکیره ائدیلیب. لاوروو، آمریکادا روسیایا قارشی قبول ائدیلن تحریم‌لر قانونونون دوستجا اولماییب، بین الخالق ثابت‌لیک اوچون تهلوکه‌لی اولان آددیم‌لارین زنجیرینده بیر حالقا داها اولدوغونا، قارشی‌لیق‌لی امکداش‌لیق پرسپکتیو‌لرینه گوجلو بیر ضربه ائندیردیگینه ایشاره ائتدی "دئییلدی.
روسیانین آمریکا ایله دیالوقو نورماللاشدیرماغا حاضیر اولدوغو، لاکین دوستجا اولمایان اولا بیله‌جک حرکت‌لره ده جواب وئرجگی ایفاده ائدیلن آچیقلامادا،
"واشینگتونون ضیددلشمه خط دیندن ایمتیناع ائتمه‌سی وضعیتینده آرامیزداکی دیالوقو نورماللاشدیرماغا حاضیریق" ایفاده‌لری یئر آلدی.
